Рухаемся далей па карце Студэнцкай асамблеі БДУ, даходзім да Студэнцкага саюза — арганізацыі, якая з’явілася ва ўніверсітэце яшчэ ў 1997 годзе. Яе ўдзельнікі займаюцца і валанцёрствам, і творчымі праектамі. Так, студэнцкі баль, які традыцыйна пройдзе ў кастрычніку, арганізоўваюць менавіта члены Студэнцкага саюза. Адзін з валанцёрскіх праектаў саюза — праект “Мая школа”, у рамках якога студэнты працуюць з выхаванцамі дзіцячых дамоў. Валанцёры дапамагаюць дзецям у вучобе і займаюцца з імі прафарыентацыяй, расказваючы пра сваю вучобу і планы на будучыню.